Anither variant meeth in the redactions o the Lebor Gabála Érenn state that thare wis anither Scota who wis the dochter o a Egyptian Pharaoh namit Cingris, a name foond anerly in Erse legend. She marriet Niul, son o Fenius Farsaid, a Babylonie who travelled tae Scythie efter the collapse o the Touer o Babel. Niul wis a scholar o leids, an wis invitit bi the pharaoh tae Egyp an given Scota's haund in marriage. They haed a son, Goídel Glas, the eponymous ancestor o the Gaels, who creatit the Gaelic leid bi combinin the best featurs o the 72 leids then in existence. See an aw Geoffrey Keating. Awtho these legends vary, they aw gree that Scota wis the eponymous foonder o the Scots an that she gave her name tae Scotland an aw.